#  28 let ekološkega gibanja

# ZVEZA EKOLOŠKIH GIBANJ SLOVENIJE

# Cesta krških žrtev 53, 8270 Krško

# E.mail: zegslo20@gmail.com

# Spletna stran: [www.zeg.si](http://www.zeg.si)

GSM: 064 253 580

# Številka: 185/20

# Datum: 6 . 8. 2020

#  OBVESTILO ZA JAVNOST

**ZADEVA : APEL (POZIV) ZEG-a NA SPLOŠNO IN OBVEZNO JEDRSKO**

 **RAZOROŽITEV oz. PREPREČEVANJA IZKORIŠČANJA OKOLJA V**

 **VOJNIH IN OBOROŽENIH KONFLIKTIH**

**Z**veza ekoloških gibanj Slovenije - ZEG, nevladna okoljska organizacija ( ima status društva v javnem interesu po ZVO) ob obeležitvi spomina na

75. letnico dogodka, ko so 6. avgusta 1945 ameriška letala odvrgla jedrski bombi na Hirošimo in tri dni pozneje še na Nagasaki ( zaradi katerega je umrlo več kot 200.000 civilistov ) daje javni APEL oz. poziv slovenski vladi , uradni politiki in institucijam EU za vodenje take politike, katera si bo prizadevala za splošno in obvezno jedrsko razorožitev v svetu ter preprečevanja izkoriščanja okolja v vojnih in oboroženih konfliktih .

OBRAZLOŽITEV :

**V** času , ko se pri nekaterih državah, članicah NATO te dni razkazuje na vojaških paradah moč orožja ; mora Slovenija biti aktivna pobudnica za miroljubno reševanje morebitnih vojaških spopadov na Balkanu, vzhodni Evropi in drugod po svetu. Vojne in oboroženi konflikti po svetu ne povzročajo samo številnih človeških žrtev , ampak tudi hude posege v prostor in s tem onesnaževanja okolja ( kemizacijo tal, zastrupljanje voda, onesnaženost zraka, ionizirna in neionizirna sevanja …. Vojne so ( oz. bodo) svet in narode pahnile v krvavi kaos, ki mu ne bo videti konca. Ob tem človeški tragediji grozi še ekološka katastrofa. Svetovna skupnost je razdeljena na bogate in revne države, na interesna področja, vojaške pakte in druge dogovore, ki vzdržujejo obstoječe stanje . Vojne povzročajo ekonomski, ozemeljski, verski, kulturni in socialni razlogi ; uničujejo pa ljudi in njihovo kulturo, naravo in dobrine. Proizvodnja orožja je v glavnem omejena na razvite države, ki ga prodajajo komurkoli in za kakršenkoli namen. To je tudi eden od razlogov, da so obstoječa vojna žarišča, kljub vsem diplomatskim prizadevanjem izredno trdovratna. Določen nadzor je le nad proizvodnjo in uporabo atomskega orožja,kjer velike sile skušajo zadržati svoj primat oz. preprečiti njihovo uporabo. Vendar ni nobenega zagotovila, da tako orožje ne bo tudi uporabljeno (npr. Iran, Izrael, Severna Koreja…) .

**ZEG se zavzema, da Slovenija postane ne - jedrska država.**

**D**osedanje raziskave družbene sprejemljivosti v svetu , EU in predvsem v Sloveniji kažejo , da večina prebivalcev jedrske elektrarne in s tem celotni jedrski krog tehnologije uvrščajo med okoljsko problematične tehnologije zaradi naslednjih razlogov:

- možnost nevarnosti jedrske nesreče ( Černobil, Otok treh milj, Fukušima..

- nevarnost terorističnega napada na JEK, potresi, poplave…

- nerešeno vprašanje končnega odlaganja RAO in NSRAO,

- povezanost miroljubnega in vojaškega atoma.

Dokler takšno stanje traja, lahko svet kadarkoli spet doleti globalni vojni spopad ( npr. letošnje grožnje med ZDA in Rusijo glede Ukrajine). Militarizem ne prispeva k miru in boljšim mednarodnim odnosom. Povzroča vojne in s tem prispeva k razpadu humanitarnih vrednot ter povzroča neizmerno trpljenje posameznikov, družin in narodov. Vzdržuje se s proizvodnjo in trgovanjem z orožjem,ki revnim odvzemata možnosti učinkovitega družbenega in gospodarskega razvoja. V obstoječih globalnih političnih razmerah je nevarnost vojne stalna. Ravno iz teh vrst je sto tisoče beguncev pred vrati Evrope.

V ZEG-u prav iz teh vzrokov nismo podpirali članstva Slovenije v NATO. Cilj naših prizadevanj je splošna in popolna razorožitev težkega in jedrskega orožja.

Dolgoročni cilj Slovenije bi moral biti uveljavljanje aktivne politike do vseh držav sveta. V tem okviru je potrebno pripraviti in uveljaviti pogodbe o nenapadanju, o neuporabi kemičnega in biološkega orožja, o širjenju demilitarizacijskih področij (npr. BREZ ATOMSKA CONA od Baltika do Balkana) , o prepovedi uporabljanja vseh vrst nuklearnega orožja , o prepovedi namestitve vojaških NATO letališč v neposredno bližino jedrskih elektrarn

 ( npr. Krško) in prepovedi plutja vojaških ladij na jedrski pogon v Luko Koper.

Za vojaške aktivnosti naj v miru veljajo vsi okoljevarstveni dogovori

( npr. okoljevarstveni standardi NATO pakta) . Slovenska vojska naj sodeluje le v mednarodnih mirovnih misijah, reševalnih akcijah, pomoči pri naravnih katastrofah, poplavah, nadzoruje naj slovensko ozemlje iz zraka,vode in zemlje. Sodeluje naj pri sanacijah divjih odlagališč odpadkov,oživljanju močvirij, zaščiti in opazovanju ogroženih živali in rastlin. S pomočjo drugim državam v primerih civilnih,ne pa vojnih potreb, se povečuje občutek za razumevanje in zaščito drugih in drugačnih kultur.

Ekološki pozdrav ! Predsednik ZEG

 Karel Lipič, univ.dipl.ing.

V vednost: Vlada RS in resorna ministrstva

 Državni zbor RS in Državni svet RS